b'\n_START_ARTICLE_\nGraf\n_START_SECTION_\nFremstilling af grafer i praksis\n_START_PARAGRAPH_\nParvist sammenh\xc3\xb8rende talv\xc3\xa6rdier kan altid fremstilles dels i form af en tabel, dels i form af en graf._NEWLINE_Tabeller har den fordel at kunne v\xc3\xa6re meget pr\xc3\xa6cise, mens grafer kan v\xc3\xa6re relativt mere anskuelige._NEWLINE_N\xc3\xa5r man i praksis tegner en graf, sker det gerne ved, at man bruger en registrering i tabelform som grundlag._NEWLINE_I dag er det at oms\xc3\xa6tte tabelv\xc3\xa6rdier til grafer noget, der som regel g\xc3\xb8res fuldautomatisk via computerteknologi._NEWLINE_Grafer kan til dels v\xc3\xa6re i form af grafer p\xc3\xa5 elektroniske displays, der tidstro l\xc3\xb8bende monitorerer visse m\xc3\xa5lev\xc3\xa6rdier, f.eks. vedr\xc3\xb8rende indlagte patienters kritiske tilstand.\n_START_SECTION_\nM\xc3\xa5ledata og beregnede data\n_START_PARAGRAPH_\nDersom en grafs teoretiske v\xc3\xa6rdier b\xc3\xa5de kan m\xc3\xa5les og beregnes matematisk, s\xc3\xa5 kan en sammenligning mellem to grafer anbragt i det samme koordinatsystem, hvoraf den ene graf afbilder m\xc3\xa5lte data, mens den anden afbilder den tilsvarende matematisk beregnede graf, bruges til sandsynligg\xc3\xb8relse af en videnskabelig hypoteses eventuelle rigtighed.'